Kunnar Kukk

Kunnar Kukk on eesti andmeteadlane.

Haridus 
Kukk lõpetas 2003. aastal Abja Gümnaasiumi kuldmedaliga, sai 2008. aastal Tartu Ülikooli ühiskonnateaduste instituudis bakalaureusekraadi ajakirjanduse ja kommunikatsiooni erialal. 

2011. aastal läbis ohvitserikoolituse Kaitseväe Akadeemias. 2020. aastal lõpetas Tallinna Tehnikaülikooli IT Kolledži diplomiõppes IT-süsteemide arenduse erialal. 

Ta on 2021. aasta seisuga Tallinna Tehnikaülikooli äriinfotehnoloogia magistrant.

Töö ja ühiskondlik tegevus 
Kunnar Kukk on disaini- ja tarkvaraettevõte Proekspert nooremandmeteadlane. Ta on olnud Eesti Päevalehe ajakirjanik, töötanud aastatel 2008–2009 majandus- ja kommunikatsiooniministeeriumi avalike suhete nõunikuna, olnud Pärnu Ühisgümnaasiumi programmeerimise õpetaja, idufirma Topia tooteanalüütik ja Äripäeva andmebaasi analüütik.

2011. aastal sai ta nooremleitnandi auastme.

Kunnar Kukk peab blogi kunnark.wordpress.com, kus andmeanalüüsi abil püüab selgitada ühiskondlikke trende.

Tunnustus 
 2020 – üliõpilaste teadustööde riikliku konkursi 3. preemia konkursitöö „Sarnaste uudiste tuvastamise prototüüp Rahvusringhäälingu uudistekstide näitel” eest
 2003 – Välisministeeriumi Euroopa-teemalise esseekonkursi võitja

Viited 

Eesti ajakirjanikud
Tartu Ülikooli vilistlased
Eesti sõjaväelased
Sünniaeg puudub